b'\n_START_ARTICLE_\nBirkapigen\n_START_PARAGRAPH_\nBirkapigen (p\xc3\xa5 svensk Birkaflickan) er navnet p\xc3\xa5 et barneskelet fra vikingetiden, der blev fundet i Birka p\xc3\xa5 Bj\xc3\xb8rk\xc3\xb8 i M\xc3\xa4laren \xc3\xb8st for Stockholm. Pigen har levet i 900-tallet og har v\xc3\xa6ret seks \xc3\xa5r ved sin d\xc3\xb8d. Alderen blev bestemt ved unders\xc3\xb8gelse af hendes t\xc3\xa6nder, og hendes k\xc3\xb8n er bestemt p\xc3\xa5 baggrund af de gravgaver hun har f\xc3\xa5et: et sp\xc3\xa6nde af guld og bronze, en perlehalsk\xc3\xa6de, en kniv og en benbeholder til syn\xc3\xa5le. Gaverne tyder p\xc3\xa5, at hendes familie har v\xc3\xa6ret velhavende._NEWLINE_Senere analyser af Birkapigen indikerer, at hun ikke kom fra M\xc3\xa4larregionen. Dragten og smykkerne er heller ikke typiske for dette omr\xc3\xa5de. Det er mere sandsynligt, at hun kom fra Nordtyskland eller det sydlige Danmark._NEWLINE_Skelettet opbevares p\xc3\xa5 Statens historiska museum.'